PSTC ขายล้างพอร์ตหุ้น “ไลท์อัพ” รับเงิน 23 ลบ. เล็งนำเงินใช้เป็นทุนหมุนเวียน
PSTC ขายล้างพอร์ตหุ้น "ไลท์อัพ" รับเงิน 23 ลบ. เล็งนำเงินใช้เป็นทุนหมุนเวียน
28 ธ.ค. 2561

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC เปิดเผยว่า เมื่อวันที่ 3 ธันวาคม 2561 บริษัทฯ ได้รับอนุมัติจากที่ประชุมคณะกรรมการบริษัทให้จำหน่ายหุ้นสามัญของบริษัท ไลท์อัพ ดีไซน์ (ไลท์อัพ) จำนวน 75,800 หุ้น มูลค่าหุ้นที่ตราไว้หุ้นละ 100 บาท หรือคิดเป็นสัดส่วน 10% ของทุนจดทะเบียน ซึ่งประกอบกิจการขายปลีกอุปกรณ์ไฟฟ้าแสงสว่างแบบประหยัดพลังงาน ให้กับผู้ซื้อ 2 ราย ได้แก่ นางสาวพัชรี ห่อเตรียม และนางสาวพจนี เติมทานาม ราคารวมทั้งสิ้น 23 ล้านบาท
โดยการขายหุ้นสามัญของไลท์อัพจะทำให้บริษัทฯ มีเงินสดรับเพิ่มขึ้น เพื่อใช้เป็นเงินทุนหมุนเวียนในบริษัทฯ นอกจากนี้กำไรที่บริษัทคาดว่าจะได้รับจากการจำหน่ายหุ้นสามัญของไลท์อัพ ดังกล่าวจะส่งผลให้บริษัทมีฐานะการเงินและผลการดำเนินงานที่ดีขึ้น